Elton John nem lép fel augusztus 20-án
Mégsem lép fel Budapesten augusztus 20-án Elton John - tudta meg a Népszabadság. A brit popsztár helyett magyar együtteseket és énekeseket hallgathatnak az egybegyûltek.
Nem jön Magyarországra Elton John, aki a korábbi tervek szerint augusztus 20-án, a tûzijáték után adott volna koncertet - írja a Népszabadság. Az ingyen koncert mûsora tehát módosul, így magyar zenekarok és énekesek szórakoztatják a jelenlévõket. A lap úgy tudja, hogy a brit popsztár a mintegy 200 millió forintos gázsiból tetemes elõleget szeretett volna kapni, a szponzorok azonban nem így képzelték el a fizetési feltételeket.

Az augusztus 20-i ünnepségeket a Multimedia Concerts Kft. rendezi. A cég nyerte el a Miniszterelnöki Hivatal (MeH) által kiírt közbeszerzési pályázatot. A meghívott négy cég közül kettõ, a Multimédia Koncert Kft. és a Koncert és Média Kft. adott be pályázati anyagot.

Az állami ünnepségekre a kormány 495 millió forintot költ. Ez az összeg negyven százalékkal, 200 millió forinttal, kevesebb, mint amekkorát tavaly fordítottak a rendezvényekre - mondta el döntés után a kormányszóvivõ. Gál J. közölte, az ünnep mottója: öröm, ünnep, földön, égen, együtt a családdal, együtt a nemzettel.

Huszadikán délelõtt látványos légiparádét rendeznek többek között Besenyei Péter mûrepülõ részvételével, a Roosevelt téren a Nemzeti Filharmonikusok nagyszabású komolyzenei koncertet adnak.

A fõvároson kívül az ország nagyvárosaiban, minden megyeszékhelyen ünnepségek lesznek, tûzijátékkal. A budapesti tûzijáték rakétáit idén ismét a Citadelláról lövik fel. A körpanorámás tûzijáték a város szinte minden pontjáról látható lesz. Tavaly a Duna-part több pontjáról és hajókról indultak a rakéták.
együttes Budapest énekes Elton John popsztár Népszabadság